  Майя Бывальцева 11-тӥ гудырикошконлы Удмуртиын эшшо 26 адями выль коронавирус инфекциен черлаз. Со сярысь улосвыл тӧролэн но кивалтэтлэн «ВКонтакте» мерлыко вотэсысь нимлыко огиназы ивортӥзы. Висёнэз Ижкарын 17 улӥсьёслэсь, Алнаш ёросын куинь улӥсьёслэсь, Можгаын кык улӥсьёслэсь шараязы. Быдэн одӥг учыр Вавож, Пичи Пурга, Можга, Сюмси ёросъёсын пусйизы. 25 мурт через вормиз. Туннэ нуналлы элькунын выль коронавирус инфекциен черлан 2 сюрс 654 учыръёс лабораториосын зэматэмын. 2 сюрс 180 адями йӧназ, 55 мурт кулӥз. Та дыре 13-езлэн висисьёслэн тазалыксы секыт лыдъяське.  Тегъёс: Тазалык Ижкар висён Удмуртия коронавирус  